Արգանիա

Արգանիա () ցեղի միակ տեսակը Արգանիա փշոտն () է, որը տարածված է Մարոկկոյում և Ալժիրում։ Նրա սերմերից ստանում են արգանական յուղ, ինչն օգտագործվում է կոսմետիկայի արտադրության և խոհարարության մեջ։

Բնագիտական նկարագրությունը 
Արգանիան փշոտ ճյուղերով ծառ է, որը հասնում է 8-10 մ բարձրության և ապրում է 150-200 տարի։

Տերևները փոքր են՝ 2-4 սմ երկարությամբ, օվալաձև, նեղացած ծայրով։ Ծաղիկները փոքր են՝ հինգ բաց դեղնականաչ թերթիկներով, ծաղկում են ապրիլին։ Պտուղն ունի 2-4 սմ երկարություն և 1.5-3 սմ լայնություն։ Պտղի մեջ կա պինդ գունդ, որը պարունակում ճարպերով հարուստ 2-3 սերմ։ Արգանիայի պտուղների հասունացման համար պահանջվում է մեկ տարի։

Օգտագործումը 
Արգանական յուղը օգտագործվում է խոհարարությունում և կոսմետիկայում։ Տոկոֆերոլների մեծ քանակության պարունակության շնորհիվ յուղը հայտնի է սիրտ-անոթային համակարգի կարգավորմամբ։

Ծանոթագրություններ

Արտաքին հղումներ 
 Տեղեկություններ արգանիայի մասին GRIN կայքում

Փշատազգիներ
Կերաբույսեր